คัด 8 หุ้นทอปพิคกลุ่มสื่อ พร้อมโกยรายได้ทะลัก! ขานรับเม็ดเงินโฆษณาฟื้น
คัด 8 หุ้นทอปพิคกลุ่มสื่อ พร้อมโกยรายได้ทะลัก! ขานรับเม็ดเงินโฆษณาฟื้น
13 พ.ย. 2561

“ข่าวหุ้นธุรกิจออนไลน์” ได้ทำการสำรวจและคัดเลือกบทวิเคราะห์ของบริษัทหลักทรัพย์เคทีบี (ประเทศไทย) ที่ได้ทำการแนะนำการลงทุนในหุ้นกลุ่มสื่อ ภายหลังจากพบว่าเม็ดเงินโฆษณาในช่วงเดือนตุลาคมที่ผ่านมาเติบโตขึ้นสูงถึง 85% จากเดือนตุลาคมปี 2561 ซึ่งคาดว่าประเด็นดังกล่าวจะส่งผลดีต่อรายได้ของหุ้นในกลุ่มสื่อ อาทิ BEC ,PLANB ,MONO ,WORK, RS ,MAJOR ,VGI และ JKN
โดย บล.เคทีบี (ประเทศไทย) ให้คำแนะนำเกี่ยวกับการเข้าลงทุนในหุ้นกลุ่มสื่อ โดยระบุในบทวิเคราะห์ ว่า บริษัท นีลเส็น (ประเทศไทย) รายงานภาพรวมเม็ดเงินโฆษณาเดือนตุลาคม ที่ผ่านมาว่า อุตสาหกรรมโฆษณาของไทยขยายตัวอยู่ที่ 84.5% จากช่วงเดียวกันเมื่อปีก่อน และ 6% จากเดือนก่อน โดยมีเม็ดเงินรวมประมาณ 9,195 ล้านบาท ซึ่งเม็ดเงินโฆษณาขยายตัวจากช่วงเดียวกันเมื่อปีก่อนในทุกกลุ่ม ยกเว้น หนังสือพิมพ์ และ นิตยสาร
ทั้งนี้ มองว่าหุ้นที่ได้รับประโยชน์จากการฟื้นตัวของเม็ดเงินโฆษณาในกลุ่มข้างต้น คือ BEC แนะนำ ถือ ราคาเป้าหมาย 8.60บาท , RS แนะนำซื้อ ราคาเป้าหมาย 24.60บาท , WORK แนะนำขาย ราคาเป้าหมาย 36.00 บาท , MONO, MAJOR , PLANB แนะนำซื้อ ราคาเป้าหมาย 8.00 บาท, VGI
สำหรับหุ้นที่ได้รับประโยชน์จากการขยายตัวของ เม็ดเงินโฆษณากลุ่ม Internet  คือ JKN แนะนำซื้อ ราคาเป้าหมาย14.80 บาท โดย JKN ได้ขาย contents ให้ผู้ให้บริการ VOD และ OTT ทั้งนี้ คาดว่าเม็ดเงินโฆษณารวมทั้งปี 2561ขยายตัวที่ 4% จากช่วงเดียวกันเมื่อปีก่อน สำหรับ Top pick ของกลุ่ม MEDIA  ชอบ PLANB โดย มองว่า PLANB มีmarket share กลุ่ม Digital media สูงถึง 80% ซึ่งผู้ใช้สื่อนิยมใช้ ปัจจุบัน PLANB เทรดอยู่ที่ PER 27.7 เท่า ในปี 2562
 
ทั้งนี้ในไตรมาส 3/2561 ที่ผ่านมา หุ้นที่คาดว่าจะได้รับอานิสงส์เม็ดเงินโฆษณาได้ประกาศผลการดำเนินงานออกมาแล้วทั้งหมด 4 บจ. ด้วยกัน ประกอบด้วย
อันดับที่ 1 บริษัท บีอีซี เวิลด์ จำกัด (มหาชน) หรือ BEC รายงานผลการดำเนินงานประจำไตรมาส 3/61 สิ้นสุดวันที่ 30 ก.ย.61 มีกำไรสุทธิ 78.31 ล้านบาท เติบโต 125% จากปีก่อนมีกำไรสุทธิ 34.80 ล้านบาท
อันดับที่ 2 บริษัท แพลน บี มีเดีย จำกัด (มหาชน) หรือ PLANB รายงานผลการดำเนินงานไตรมาส 3/61 สิ้นสุดวันที่ 30 ก.ย.61 มีกำไรสุทธิ 178 ล้านบาท เติบโต 19% จากปีก่อนมีกำไรสุทธิ 150.13 ล้านบาท
อันดับที่ 3 บริษัท เวิร์คพอยท์ เอ็นเทอร์เทนเมนท์ จำกัด (มหาชน) หรือ WORK รายงานผลการดำเนินงานประจำไตรมาส 3/2561 สิ้นสุดวันที่ 30 ก.ย. 61 มีกำไรสุทธิ 141.54 ล้านบาท ลดลง 63% จากปีก่อนมีกำไรสุทธิ 379.98 ล้านบาท
อันดับที่ 4 บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR รายงานผลการดำเนินงานไตรมาส 3/61 สิ้นสุดวันที่ 30 ก.ย.61 (รวมบริษัทย่อย) มีกำไรสุทธิ 206.02 ล้านบาท ลดลง 32% จากปีก่อนมีกำไรสุทธิ 302.38 ล้านบาท